Z A P I S N I K

Sa 5. sjednice Općinskog vijeća Općine Starigrad održane dana 28. veljače 2022. godine u 9:00 sati u vijećnici Općine Starigrad.

Prisutni vijećnici/ce: Marko Marasović, Marijana Milovac, Ante Jukić, Tomislav Ramić, Marijan Čavić, Martina Špalj, Maja Milovac, Marina Vukić

Odsutni vijećnici/ce: Višeslav Dokoza

Od ostalih sjednici prisustvovali: načelnik Krste Ramić, pročelnik Marin Čavić i voditelji odsjeka Marija Jukić kao zapisničar.

Utvrđivanje kvoruma: predsjednik je otvorio 5. sjednicu i utvrdio da je na sjednici prisutno 8 od 9 vijećnika, odsutan je vijećnik Višeslav Dokoza

Nakon otvaranja sjednice, utvrđuje se dnevni red za sjednicu, prijedlog Dnevnog reda dostavljen je u pozivu zajedno sa materijalima za sjednicu.

Predsjednik predlaže Dnevni red koji je dostavljen u pozivu za sjednicu i stavlja ga na glasovanje. Predloženi Dnevni red je usvojen je jednoglasno sa 8 glasova ZA.

Za sjednicu je utvrđen slijedeći:

DNEVNI RED

1. Usvajanje Zapisnika sa 4. sjednice Općinskog vijeća Općine Starigrad
2. Aktualno
3. Odluka o donošenju Procjene rizika od velikih nesreća za Općinu Starigrad
4. Odluka o imenovanju ulica u Općini Starigrad
5. Odluka o ukidanju statusa javnog dobra u općoj uporabi
6. Odluka o radovima na uređenju Središnjeg obalnog pojasa
7. Odluka o zakupu poslovnog prostora (bankomat - zgrada u Selinama)
8. Odluka o kiosku br. 12 na trgu Stjepana Radića
9. Zamolbe

**Ad.1.) Usvajanje Zapisnika sa 4. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe. Zapisnik je potvrđen jednoglasno, 8 glasova „Za“.

**Ad.2.). Aktualno**

Uvodno izlaganje podnosi načelnik Krste Ramić: izvješćuje o aktivnostima od zadnje sjednice,

radovi na groblju u Selinama u završnoj su fazi, u tijeku je analiza ponuda za izgradnju nogostupa na natječaju koji provode Hrvatske ceste, izvode se radovi na sanaciji sekundarne vodovodne mreže u ulici Put Plantaže, Tribljanskoj ulici, ulici Stipana Bušljeta i u Selinama u ulici Ante Starčevića, izdana je Lokacijska dozvola za podvelebitski vodovodni pravac za očekivati je građevinsku dozvolu do kraja godine. Planira se uređenje Društvenog doma, provode se aktivnosti vezane za Luku Starigrad za koje će biti nužno pristupiti izmjenama i dopunama urbanističkog plana, planira se i dalje asfaltiranje ulica, traži se rješenje za sufinanciranje čuvanja djece jasličkog uzrasta, rješenje za jednosmjenski rad osnovne škole. Za novu školu u Starigradu izdana je građevinska dozvola te se čeka objavljivanje natječaja za dobivanje sredstava iz EU fondova za izgradnju škole, igralište u Selinama prijavljeno je na natječaj za financiranje rekonstrukcije, Fondu za zaštitu okoliša i energetsku učinkovitost prijavljen je projekt izrade dokumentacije za izgradnju reciklažnog dvorišta u Selinama, provede se izmjene i dopune prostornog plana te se provodi katastarska izmjera unutar granica Nacionalnog parka Paklenica.

Tijekom aktualnog sata vijećnica Maja Milovac postavila je pitanja načelniku Krsti Ramiću, na koje je dobila odgovor.

Predsjednik zatvara točku dnevnog reda – Aktualno u 9:23 sati.

**Ad.3). Odluka o donošenju Procjene rizika od velikih nesreća za Općinu Starigrad**

Uvodno izlaganje podnio je pročelnik Marin Čavić, proveden je postupak javnog savjetovanja te nije pristigao nijedan prijedlog niti primjedba. Procjena rizika od velikih nesreća izrađena je sukladno Smjernicama za izradu procjene rizika od velikih nesreća na području Zadarske županije.

Općinsko vijeće Općine Starigrad, jednoglasno je, sa 8 glasova „Za“, donijelo

**Odluku**

o donošenju Procjene rizika od velikih nesreća za Općinu Starigrad

*Odluka čini sastavni dio Zapisnika.*

**Ad.4). Odluka o imenovanju ulica**

Uvodno izlaganje podnio je pročelnik Marin Čavić te kratko obrazložio točku dnevnog reda.

Predsjednik Općinskog vijeća daje prijedlog odluke na raspravu a potom i na glasovanje. Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluku**

o imenovanju ulica

* ulica u naselju Starigrad i dio dosadašnje ulice 7. Domobranske pukovnije pripaja se ulici Planinske satnije
* dosadašnja ulica Dadići u naselju Seline pripaja se ulici Put Dadići Škiljići.

*Odluka čini sastavni dio Zapisnika.*

**Ad.5.) Odluka o ukidanju statusa javnog dobra u općoj uporabi nerazvrstane ceste č.br. 5146 k.o. Seline**

Uvodno izlaganje podnio je pročelnik Marin Čavić, u naravi se radi o nekretnini koja se nalazi unutar ograđenih dvorišta, a ne o nerazvrstanoj cesti.

Predsjednik odluku daje na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluku**

o ukidanju statusa javnog dobra u općoj uporabi

 čest. zem. 5146 k.o. Seline, put površine 417 m², ne predstavlja javno dobro u općoj uporabi.

*Odluka čini sastavni dio Zapisnika.*

**Ad.6.) Odluka o radovima na uređenju Središnjeg obalnog pojasa**

Uvodno izlaganje podnio je načelnik Krste Ramić, Građevinska dozvola je izdana i potrebno je započeti s radovima koji bi se odvijali u fazama, procijenjena vrijednost radova na prvoj podfazi iznosi 1.300.000,00 kuna.

Predsjednik točku dnevnog reda daje na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluku**

o radovima na uređenju Središnjeg obalnog pojasa

*Odluka čini sastavni dio Zapisnika.*

**Ad.7) Odluka o zakupu poslovnog prostora (bankomat – zgrada u Selinama)**

Uvodno izlaganje podnosi pročelnik Marin Čavić, dosadašnji zakupnik nije se javio na vrijeme za produženje ugovora. Načelnik Krste Ramić predlaže raspisivanje natječaja za postavljanje bankomata pod istim uvjetima: rok od 5 godina, početna zakupnina 100,00 kn mjesečno.

Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluku**

**o** raspisivanju javnog natječaja za davanje u zakup dijela prostora

u vlasništvu Općine Starigrad za postavljanje bankomata (na zgradi u Selinama)

*Odluka čini sastavni dio Zapisnika.*

**Ad.8). Odluka o kiosku br. 12 na trgu Stjepana Radića**

Uvodno izlaganje podnosi pročelnik Marin Čavić, dosadašnji zakupnik nije se javio radi produženja ugovora u propisanom roku. Načelnik Krste Ramić predlaže da se ne raspisuje novi natječaj već da se kiosk makne sa trga Stjepana Radića.

Predsjednik daje prijedlog na raspravu a potom i na glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluka**

kiosk br. 12 neće se više davati u zakup i uklonit će se sa trga Stjepana Radića

*Odluka čini sastavni dio Zapisnika.*

**Ad.9).Zamolbe**

 ***Građevinsko zemljište***

**Ivan Jusup:** zamolba za otkup dijela parcele 2379/73 k.o. Seline površine 55/502.

Općinsko vijeće je jednoglasno, 8 glasova „Za“, donijelo

**Odluku**

kojom se usvaja zamolba Ivana Jusupa za otkup dijela parcele 2379/73 k.o. Seline.

**Dr.sc. Dušan Petričević:** Molba za financijsku potporu za objavljivanje knjige Manje poznati Starigrad Paklenica, ukupni troškovi objave procjenjuju se na 60.000,00 kuna.

Načelnik Krste Ramić predlaže da se podrži zamolba, Općina Starigrad i Turistička zajednica zajednički će utvrditi omjere financiranja.

Predsjednik daje prijedlog na raspravu i glasovanje.

Općinsko vijeće Općine Starigrad, jednoglasno je bez rasprave, sa 8 glasova „Za“, donijelo

**Odluku**

o financijskoj potpori za objavu knjige „Manje poznati Starigrad Paklenica“.

Sjednica je završila sa radom u 9:43

Prijepis zapisnika sačinila

Marija Jukić, struč.spec.publ.adm. Predsjednik Općinskog vijeća

 Marko Marasović, dipl.ing., v.r.